הולידיי גריינג'ר

הולידיי קלארק גריינג'ר (באנגלית: Holliday Clark Grainger; נולדה ב-27 במרץ 1988) הידועה גם בשם הולי גריינג'ר היא שחקנית אנגלייה. היא מוכרת מהופעותיה בתפקיד לוקרציה בורג'ה בסדרה "הבורג'ס" של ערוץ שואוטיים, ובתפקיד אסטלה בעיבוד של מייק ניואל לרומן "תקוות גדולות".

ביוגרפיה
גריינג'ר נולדה בדידסבורי שבמנצ'סטר. אחד מהסבים שלה הוא איטלקי. ניסיון המשחק הראשון שלה היה בגיל שש כשהופיעה בסדרת טלוויזיה של ה-BBC. היא הופיעה כילדה בתוכניות טלוויזיה ובסרטי קולנוע רבים.

גריינג'ר למדה בבית הספר התיכון פארס ווד בשנים 1999 עד 2006, וב-2007 החלה ללמוד לתואר בספרות אנגלית באוניברסיטת לידס. בסופו של דבר סיימה את התואר בהצטיינות באוניברסיטה הפתוחה.

 קריירה 
הופעתה הראשונה של גריינג'ר בטלוויזיה הייתה בגיל שש בסדרת הדרמה קומית "All Quiet on the Preston Front" של ה-BBC. בהמשך הופיעה בסדרות כגון "חדר מיון", "רופאים" ו"דיאל ופסקו". גריינג'ר גילמה את מגאן בות' בסדרה "Where the Heart Is", סטייסי אפליארד ב"דרך ווטרלו", ואת סופיה בסדרה "מרלין".

ב-2011 הופיעה גריינג'ר בסדרת הטלוויזיה "הבורג'ס" בדמות לוקרציה בורג'ה לצדו של ג'רמי איירונס שגילם את האפיפיור אלכסנדר השישי. הסדרה שנוצרה על ידי זוכה האוסקר ניל ג'ורדן צולמה בהונגריה ורצה במשך שלוש עונות.

בנוסף להופעותיה בטלוויזיה היא שיחקה גם בתיאטרון ובסרטי קולנוע. היא גילמה את אמילי בסרט "The Scouting Book for Boys", את אחת האחיות ריברס בסרט "ג'יין אייר" משנת 2011 בכיכובם של מיה וסיקובסקה ומייקל פסבנדר, ושיחקה בתפקיד קטן בסרט "בל אמי" לצדם של רוברט פטינסון ואומה תורמן. ב-2012 הופיעה בסרט "אנה קארנינה" בתפקיד הברונית שילטון.

ביוני 2011 לוהקה לתפקיד ראשי בדמות אסטלה בעיבוד הקולנועי של מייק ניואל לרומן "תקוות גדולות" לצדם של ג'רמי אירווין והלנה בונהם קרטר. ב-2012 הוקרן הסרט בפסטיבל הסרטים הבינלאומי בטורונטו. הקרנת הבכורה של הסרט באירופה הייתה בליל הסיום של פסטיבל הסרטים של לונדון. היא כיכבה במחזה "Disassociation" מאת לוק ביילי בתיאטרון לאורי, וב-2013 גילמה את בוני פארקר במיני-סדרה "בוני וקלייד". היא שיחקה באחד התפקידים הראשיים בסרט "The Riot Club", עיבוד קולנועי של המחזה "Posh", לצדו של מקס איירונס.

גריינג'ר הופיעה בתפקיד אנסטסיה טרמיין, אחותה החורגת של סינדרלה, בעיבוד של קנת בראנה משנת 2015 לסיפור "סינדרלה". עוד הופיעה בסרט "קדחת הצבעונים" לצדה של אליסיה ויקנדר.

ב-2014 הופיעה על הבמה במחזה "שלוש אחיות" מאת אנטון צ'כוב.
ב-2016 כיכבה ג'ריינג'ר בסרט "שעה של גיבורים" של אולפני דיסני.

בשנת 2017 שיחקה בסרט הדרמה העצמאי "קדחת הצבעונים", לצדן של אליסיה ויקנדר וקארה דלווין. עוד ב-2017 החלה לגלם את רובין אלקוט בסדרת הטלוויזיה "סטרייק" המבוססת על רומנים בלשיים מאת ג'יי קיי רולינג.

 חיים אישיים 
גריינג'ר חיה בעבר במנצ'סטר עם אמה, ג'נטה גריינג'ר, מעצבת גרפית במקצועה. היא למדה נגינה בפסנתר, שיעורי התעמלות, טאקוונדו והייתה תלמידה בבית ספר למחול במנצ'סטר.

החל משנת  2015 מנהלת זוגיות עם השחקן האנגלי הארי טרדוויי. במאי 2021 נולדו להם זוג תאומים

פילמוגרפיה
טלוויזיה
 שנה שם שם באנגלית תפקיד הערות 1994 All Quiet on the Preston Front קרסטי סדרת טלוויזיה (4 פרקים) 1996 Roger and the Rottentrolls קייט בקט סדרת טלוויזיה 1997 The Missing Postman הארייט סרט טלוויזיה 2000 Comin' Atcha! פאולין בפרק "The Day Off" 2000 חדר מיון Casualty קייט סטופארד בפרק "Seize the Night" 2001 דיאל ופסקו Dalziel and Pascoe ניקולה קרולי בפרק "Walls of Silence" 2001 רופאים Doctors ניטה הרמר בפרק "Writing to Charlie" 2002 Sparkhouse ליסה בולטון המבוגרת סרט טלוויזיה 2003 The Illustrated Mum סטאר וסטווד סרט טלוויזיה 2003–2005 מקום בו נמצא הלב Where the Heart Is מגאן בות' סדרת טלוויזיה 2005 Magnificent 7 לואיז ג'קסון סרט טלוויזיה 2005 לא מלאכיות No Angels סימון סדרת טלוויזיה (פרק אחד) 2005 רופאים Doctors הולי ליוויס בפרק "Indestructible" 2006 Johnny and the Bomb רוז בושל סרט טלוויזיה 2006 New Street Law קייטי לואיס סדרת טלוויזיה (פרק אחד) 2007 דרך ווטרלו Waterloo Road סטייסי אפליארד סדרת טלוויזיה (4 פרקים) 2007 The Bad Mother's Handbook שארלוט קופר סרט טלוויזיה 2008 Dis/Connected ג'ני סרט טלוויזיה 2003 The Royal קרול גרין בפרק "Coffin Fit" 2008 M.I. High לאה רטסם בפרק "It's a Kind of Magic" 2008 The Royal Today אביגיל סדרת טלוויזיה (פרק אחד) 2008 Fairy Tales לאיזה גראף בפרק "Billy Goat" 2008 להעיר את המתים Waking the Dead ניקולה בנט 2 פרקים 2008 מרלין Merlin סופיה בפרק "The Gates of Avalon" 2009 Demons רובי מיני-סדרה 2009 רובין הוד Robin Hood מג בפרק "A Dangerous Deal" 2009 Blue Murder ג'ס בורג'ס בפרק "Having It All" 2010 Above Suspicion 2: The Red Dahlia שרון בילקין 3 פרקים חמש בנות Five Daughters אליס מיני-סדרה Stanley Park דרטי דבי פרק פיילוט Any Human Heart טס סקאביוס 2 פרקים 2011–2013 הבורג'ס The Borgias לוקרציה בורג'ה סדרת טלוויזיה 2013 בוני וקלייד Bonnie & Clyde בוני פארקר מיני-סדרה
מועמדת פרס סטלייט לשחקנית הטובה ביותר במיני-סדרה או בסרט 2015 מאהבה של ליידי צ'טרלי Lady Chatterley's Lover ליידי צ'טרלי עיבוד לטלוויזיה של ג'ד מרקוריו עבור BBC One 2017–הווה סטרייק Strike רובין אלקוט תפקיד ראשי (6 עונות); 19 פרקים 2019–הווה פשע במעגל סגור (אנ') The Capture רייצ'ל קאריתפקיד ראשי (3 עונות); 18 פרקים 2025 פליידייט (אנ') The Stolen Girl רבקה 5 פרקים

קולנוע
 שנה סרט תפקיד הערות 2009 Awaydays מולי קרטי The Scouting Book for Boys אמילי 2011 ג'יין אייר דיאנה ריברס 2012 בל אמי סוזן רוסט אנה קארנינה ברונית תקוות גדולות אסטלה האווישם 2014 The Riot Club לרון 2015 סינדרלה אנסטסיה טרמיין 2016 שעה של גיבורים מרים 2017 דודנית רחל לואיז קדחת הצבעונים מריה 2019 תגידי את זה לדבורים לידיה וויקס 2025 מיקי7 ג'מה

תפקידים בתיאטרון
 שנה שם שם באנגלית תפקיד הערות 2009 Dimetos לידיה דונמר ורהאוס, לונדון 2014 שלוש אחיות Three Sisters אירינה סאותארק פלייהאוס, לונדון

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:שחקניות תיאטרון אנגליות
קטגוריה:אנגליות שנולדו ב-1988